Fire drenge blev lørdag nat anholdt, da de var i fuld gang med at begå indbrud i en parkeret bil i en indkørsel ved et privat hjem i Østerild. De fik blandt andet fat på et benzinkort. Politiet tog drenge med på stationen, hvor de erkendte at stå bag flere indbrud i området. - De erkendte overfor politiet, at de har begået indbrud i tre-fire andre biler. Det undersøger vi nu, siger vagtchefen ved Midt- og Vestjyllands Politi. Alle drenge stammer fra Thisted. Tre af dem er kun 14 år og dermed under den kriminelle lavalder og kan derfor ikke sigtes. Den 15-årige er blevet sigtet for tyveri. De er alle blevet løsladt igen og hentet af deres forældre. De sociale myndigheder bliver helt naturligt inddraget i sagen, siger vagtchefen.

Opsummering:
Fire drenge omkring 15 år blev i nat taget af politiet, da de var i gang med at begå indbrud i en bil ved Østerild.